Diari Oficial de la Generalitat Valenciana


Sumari del DOGV 8890, del 25-08-2020 (2020/6740)

RESOLUCIÓ de 2 d'agost de 2020, de la Subdirecció General de Relacions Laborals, per la qual es disposen el registre i la publicació del text de l'acord de pròrroga d'ultraactivitat referit al conveni col·lectiu d'empresa d'Editora de Medios de Valencia, Alicante y Castellón, SL, codi 80000422012000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8890

Data del DOGV
:   25-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6740


Data del document
:   02-08-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 2 d'agost de 2020, de la Subdirecció General de Relacions Laborals, per la qual es disposen el registre i la publicació del text de l'acord de pròrroga d'ultraactivitat referit al conveni col·lectiu d'empresa d'Editora de Medios de Valencia, Alicante y Castellón, SL, codi 80000422012000. [2020/6740]  
Vist el text de l'acord de pròrroga d'ultraactivitat referit al conveni col·lectiu d'empresa d'Editora de Medios de Valencia, Alicante y Castellón, SL, codi 48279590657393, signat per la comissió negociadora integrada, d'una part, pels representants de l'empresa, i d'una altra part, per la representació dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, una vegada contestat el requeriment que es va notificar a la comissió negociadora del conveni, sobre diversos aspectes d'aquest, i realitzades les esmenes i al·legacions oportunes per part de la comissió negociadora, d'acord amb el que s'estableix en l'article 51.1 de l'Estatut d'Autonomia de la Comunitat Valenciana; i en el Decret 04/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors productius, Comerç i Treball, i en l'article 4.3 de l'Ordre 37/2010, resol:  
  
  
Primer  
Ordenar que s'inscriga en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit del text del conveni.  
  
Segon  
Disposar que es publique en el Diari Oficial de la Generalitat Valenciana.  
  
València, 2 d'agost de 2020.- El subdirector general de Relacions Laborals: Rogelio Antonio Navarro Domenichelli.  
  
«Madrid, 22 de juny de 2020  
  
REUNITS  
D'una part, Ricardo Martínez Jiménez, amb DNI \*\*\*4289\*\*, director de recursos humans i organització del Grupo Unidad Editorial, actuant en nom i representació d'Unidad Editoria Ediciones Locales, SL, d'ara en avant l'empresa.  
I d'una altra, Daniel Moltó Agulló, amb DNI \*\*\*6179\*\*, qui intervé com a delegat de personal del centre de treball d'Alacant d'Unidad Editoria Ediciones Locales, SL, abans Editora de Medios de Valencia, Alicante y Castellón, SL.  
Cristobal Oscar Toledo Bueno amb DNI \*\*\*5368\*\*, qui intervé com a delegat de personal del centre de treball de València d'Unidad Editoria Ediciones Locales, SL, abans Editora de Medios de Valencia, Alicante y Castellón, SL.  
Les parts es reconeixen plena capacitat jurídica per a atorgar el present document, i, a aquest efecte,  
  
EXPOSEN  
Que el 30 de juny de 2020 expira el període d'ultraactivitat del conveni col·lectiu d'empresa, de conformitat amb el que s'estableix en l'article 6, punt 5, del conveni col·lectiu d'Unidad Editoria Ediciones Locales, SL.  
Que els signants parteixen de la consideració que la ultraactivitat dels convenis col·lectius és matèria disponible per als negociadors, per així establir-ho l'apartat tercer de l'article 86 de la Llei de l'Estatut dels Treballadors.  
  
En virtut del que s'ha exposat pels signants, que representen la totalitat dels membres de la comissió negociadora del conveni col·lectiu d'empresa  
  
ACORDEN  
  
I. Prorrogar la ultraactivitat del conveni col·lectiu d'empresa pel període de sis mesos a partir del 30 de juny de 2020,i garantir fins al 31 de desembre de 2020 el manteniment del conveni vençut.  
II. El present acord entrarà en vigor en la data de la signatura i fins al 31 de desembre de 2020, llevat que es produïsca en data anterior l'entrada en vigor d'un conveni col·lectiu d'empresa que substituïsca el que es prorroga en la seua ultraactivitat.  
III. Prosseguir la negociació i signatura d'un nou conveni col·lectiu.  
I, per deixar-ne constància als efectes oportuns, se signa per quadruplicat el present document al lloc i en la data assenyalats en l'encapçalament.»